### 10.    Trafikbestilling 2017

**Åbent**

Sagsnr.: 326-2016-3124        J.nr.: 13.05.16            Dokumentnr.:
326-2016-74140

**Sagstype**

Beslutning

**Resume og sagens baggrund**

Senest 1. maj 2016, skal kommunen afgive [adresse]
2017 til Movia. Der er i forløbet afholdt borgermøde, og der er indkaldt
forslag fra borgere og institutioner i kommunen. Derudover er der afholdt møde
med [adresse] om deres busruter. De indkomne forslag er vurderet i bilag 2, som sammen med bilag 3 ligger til grund for
Trafikbestilling 2017.

Sagen fremlægges med henblik på, at der tages stilling til
afgivelse af [adresse].

**Indstillinger**

Direktøren indstiller at:

1) Trafikbestilling 2017 afsendes til Movia senest 1. maj
2016. Trafikbestilling 2017 tager udgangspunkt i niveauet fra 2016, samt
ændringer som fremgår af bilag 2 (dok. nr.: 326-2016-84671) og bilag 3 (dok.
nr.: 326-2016-84668).

**Behandling**

Trafik- og [adresse], Teknik- og Miljøudvalget,
Økonomiudvalget og Kommunalbestyrelsen.

**Sagsfremstilling**

Senest 1. maj 2016, skal kommunen afgive [adresse]
2017 til Movia.

Strategien for Trafikbestillingen er som udgangspunkt
følgende:

· Der skal køres regelmæssigt

· Der skal køres, hvor der er passagerer

· Der skal være god korrespondance

Da der nu er nogle års erfaring med den nuværende busplan,
er der grundlag for at kigge på mulighederne for optimeringer og besparelser.
Der arbejdes med de 4 nedenstående punkter, som er i blandt de indkomne forslag
til [adresse]. I [adresse] skal der findes besparelser
for 616.000,- kr. til at dække merforbrug på [adresse] i 2015 samt til dækning af
et forventet øget brug af Flextur generelt i kommunen i 2017. Der har på
busdriften i 2015 været et overskud på 166.000,-. Derfor er der indarbejdet en
besparelse på 450.000,- i [adresse].

**1)** Justering af frekvenser (færre afgange ved lavt
besatte afgange).

**2)** Mulighed for en "kommunebus".

**3)** Overholdelse af budget for Flextur, bl.a. ved
indførelse af restriktioner på brugen.

**4)** Ændringer, mulighed for nye ruter.

**Ad 1)**

Et af punkterne i strategierne for busplanen er, at der skal
køres regelmæssigt. Dette punkt udfordres nu, da det vurderes, at der er
afgange med så lavt passagertal, at det anbefales, at visse afgange fjernes fra
køreplanen for at opnå en besparelse. Denne besparelse skal i første omgang
bruges til at overholde budgettet for 2017. Punkt 1-F-2017 i bilag 2 (dok. nr.
326-2016-84671) anbefales gennemført.

**Ad 2)**

Der er flere gange blevet rejst forslag om en
"kommunebus", der stilles til rådighed for intuitioner. Der er bl.a.
rejst forslag om faste ruter, der køres ugentligt. Administrationen har drøftet
forslaget med Movia, der har undersøgt sagen. Deres udmelding er, at en sådan
kørsel ikke kan udføres i Movia regi. Muligheden er derfor at køre
"kommunebus" med turistbus. Dette vil også gøre fleksibiliteten
højere og gøre ordningen let at brugertilpasse.

Turistbussen kan også tilpasses i forhold til, hvad der er
mulighed for i budgettet. Det vurderes, at udgiften til at have en turistbus
(en standard/basis bus til 60-70 passagerer) til rådighed mellem f.eks. kl.
8:00 og 16:00 mandag til fredag inkl. 200 km pr. dag i 40 uger om året vil
beløbe sig til ca. 1.200.000,- kr. + moms pr. år. Det kan justeres i antal dage
alt efter budget.

Udgiften til den interne administration af ordningen er ikke
medregnet i de 1.200.000,- kr.

Forslaget om "kommunebus" fremgår at punkt
6-B-2017 i bilag 2 og anbefales ikke.

**Ad 3)**

Grundet et merforbrug på [adresse] i 2015, og en støt stigende
udgift/brug er der lavet en analyse af brugen af Flextur. Der er p.t. ingen restriktioner
på brugen af Flextur og alle ture har en starttakst på 24,- kr., som betales af
brugeren. Analysen viser, at ud af de i alt ca. 16.500 ture, der var kørt i
2015, var ca. 4.100 af dem kørt internt i [adresse]. Bilag 1 (dok. nr.
326-2016-74253) som viser den afgrænsning der er valgt for Kalundborg By.

Kommunens udgift til disse ture var 465.000,- kr.
Administrationen har været i dialog med Movia i forhold til indførelse af
restriktioner, som Movia har mulighed for at administrere i deres nuværende
system. Movia's system kan understøtte, at starttaksten hæves til 48 kr. for
ture der starter og slutter inden for den afgrænsning af [adresse], der er
vist i bilag 1.

Besparelsen er svær at estimere, men alene i øget
brugerbetaling vil effekten være 100.000,- kr. pr. år, ved uændret brug. Brugen
vurderes dog at falde efter starttaksten hæves, i så fald vil kommunens udgift
til Flextur også falde yderligere. Forslag om ændring af starttaksten fremgår
af punkt 28-F-2017 i bilag 2 og anbefales gennemført.

**Ad 4)**

Hvis reduktioner af afgange og regulering af Flextur giver
en større økonomisk besparelse end estimeret, kan det give mulighed for, at der
indføres nye ruter, flere afgange på eksisterende ruter eller "Kommune
Bus" i større eller mindre grad.

**Økonomiske konsekvenser**

Budget 2017 for busdrift er 36.857.000,- kr. og for flextur
2.561.000,- kr.

Trafikbestillingen 2017 holdes indenfor den økonomiske
ramme, der er afsat i budgettet for 2017.

I [adresse] skal der findes besparelser for
616.000,- kr. til at dække merforbruget på [adresse] i 2015, samt til dækning af
et forventet øget brug af Flextur generelt i kommunen i 2017. Der har på
busdriften i 2015 været et overskud på 166.000,-. Derfor er der indarbejdet en
besparelse på 450.000,- i [adresse].

Ved ændring af starttaksten for Flextur i [adresse]
(tiltag 28-F-2017 i bilag 2, dok. nr. 326-2016-84671) forventes en besparelse
(øget brugerbetaling) på 100.000.- kr. pr. år. Derfor skal der opnås en
besparelse på 350.000,- kr. på busdriften, ved at reducere afgange. Dette
forventes opnået ved at gennemføre tiltag 1-F-2017 i bilag 326-2016-84671, hvor
Movia har estimeret besparelsen til 350.000,- kr. pr. år.

**Trafik- og [adresse]
møde den 15. marts 2016:**

Indstillingen anbefales - dog med følgende bemærkninger:

I forhold til bilag 2 har Trafik- og [adresse] ikke
taget stilling til forslag 28-F-2017 (Flextur, ændring af starttaksten for ture
i Kalundborg by). Da der ikke er taget stilling til dette forslag. er der ikke
taget stilling til  en besparelse på 100.000 kr. årligt.

Derudover ønsker udvalget, at forslag 15-A-2017 undersøges nærmere
i forhold til ny station på [adresse] (undersøges ift. trafikbestilling 2018).

Trafik- og [adresse] vil gerne have undersøgt, om det
på sigt vil være muligt, om busfunktionen administreres af Børn og Familie, som
i dag har puljen/budgettet på de 600.000 kr. kan indtænkes i en
kommunebusordning (forslag 6-B-2017).

Udvalget anbefaler administrationens anbefalinger ift.
øvrige forslag i bilag 2.

**Teknik- og Miljøudvalgets møde
den 7. april 2016:**

Anbefales.

**Økonomiudvalgets møde den 20.
april 2016:**

Anbefaler Trafik- og [adresse] indstilling samt
forslag 28-F-2017.

**Bilag**

|  |  |
| --- | --- |
| Kalundborg By er defineret med zoner for Flextur, høj starttakst. | 326-2016-74253 |
| Indkomne forslag, med Movias komm og adm. anbefaling trafikbestilling 2017 | 326-2016-84671 |
| Trafikbestilling 2017 - notat 4-hovedpunkter | 326-2016-84668 |
| Scannet ændringsforslag til TB 2016 og 2017 | 326-2016-84642 |
| Bilag til ændringsforslag 6-B-2017: Kommunebus | 326-2016-17283 |